杜宏

杜宏（），字淵之，河南開封府許州臨潁縣人，民籍，明朝政治人物。

 生平 
河南鄉試第十八名舉人。弘治三年（1490年）中式庚戌科會試第二百九十六名，三甲第一百四十二名進士。任阜城縣知縣，以內艱去，服闕補山陰，召為監察御史。《濯纓亭筆記·卷三》：杜宏，字渊之，河南临颖人，弘治庚戌。为阜城令时，北方常有群盗共谋杀人以诬人求贿。（原注：此人谓之“贩苦恼子”，又曰“打清水网”。）杜令廉知其事。会有数商人来邑中，与人交易而斗。明曰，其徒一人死逆旅中。令遗坊甲追捕。顷之，一人至庭，牵二骏马，鞍勒皆饰以银。出符以示令，指符中姓名曰：“张鉴即我，张庆即今死者，吾弟也。我张都御史从子，鬻鹾淮上，索逋直来此。昨令吾弟出外，以黄金易钱，与人斗而死耳。”令使人捡其橐，有新衣数事。诘其余资安在，曰：“吾所挟银，途中遇盗劫去矣。”令笑曰：“汝诈也，银且被劫，安得黄金独存，又余美衣骏马耶！”其人词穷色动，欲逸。令乃絷其马，封其橐，使卒守之。适景州逸他盗，逻者获一人，自言：“我商也，有同侣在阜城，与人斗而死，我避官府来此耳。”州吏移之至阜验之。令得之甚喜，乃移景州，并逮其人至，严刑讯之，盗皆具伏，曰：“某实杀人求贿者，于某地杀某，于某地又杀某，计凡杀九人。今死者非吾弟也，乃途中行焉者。吾衣食之，令饲马，复令其与人交易而斗，乃杀之耳。”令犹恐有遗情，复再三汛之。中一人杨杰吐实曰：“初与交易者斗，乃杰也，非死者也。杰等五人于此夜杀饲马者。杰恐斗者识我，即逃往景州耳。”令乃具白巡抚大臣，下属郡核盗所陈往事，皆符合，遂闻于上。内批：“为首者凌迟处死。为从者斩，枭首示众。仍著为令。”远近称快。后杜令以内艰去，服阙补山阴，召为监察御史。

 家族 
曾祖杜興；祖父杜賢；父杜瑄，母宋氏。具庆下。

参考文献

H
Category:臨潁人
Category:明朝阜城縣知縣
Category:明朝浙江山陰縣知縣
Category:明朝監察御史